Dragatuš, 12. 1. 2022

**Oprostitev plačila vrtca**

Spoštovani starši!

Obveščamo vas, da se staršem za otroke, ki so zdravi, vendar vrtca ne smejo obiskovati **zaradi odrejene karantene**, **prizna pravica do oprostitve plačila za vrtec za dneve odsotnosti otroka** (podlaga je 102. člen Zakona o začasnih ukrepih za omilitev in odpravo posledic Covid-19; Ur.l.RS, št. 15/20). Prav tako ste oproščeni plačila vrtca, če je vaš otrok v izolaciji zaradi okužbe z virusom SARS CoV-2.

Pogoj za priznanje oprostitve plačila za dneve odsotnosti otroka iz vrtca je **potrdilo o karanteni**, ki ga morate **starši predložiti vrtcu** oz. potrdilo o prebolevnosti (če je vaš otrok zbolel za Covid 19).

Ustrezna potrdila dostavite do konca meseca.

Potrdilo o karanteni si lahko pridobite na spletni strani eUprave (<https://e-uprava.gov.si/podrocja/sociala-zdravje-smrt/zdravje/potrdilo-o-karanteni.html>).

V času poslabšanih epidemioloških razmer vas ponovno prosimo, da v vrtec pripeljete le **zdravega otroka**.

Lep pozdrav Silva Nagode,

pomočnica ravnatelja za vrtec